Mwenyekiti wa kamati ya hadhi ya wachezaji wa shirikisho la soka la nchini (TFF) Elias Mwanjala na wajumbe wa kamati hiyo imeamua kuwa mchezaji Bernad Morrison kuwa mchezaji huru na kamati hiyo haitambui mkataba wa miaka miwili uliosainiwa mchezaji huyo. Akizungumza leo jijini Dar es salaam amesema mkataba baina ya Morrison na Yanga ulikuwa na mapungufu kadhaa yaliyopelekea uamuzi huo wa kumpa ushindi Morrison. “Ni mchezaji huru kutokana na mkataba wake kuwa na matatizo kidogo, mkataba uliokuwepo ulitakiwa kuisha tarehe 14 March, huku mkataba wa pili ulioletwa kwetu ukionyesha umesainiwa mwezi saba pia baadhi ya kursa kutokuwa na saini ya mchezaji na mtu mwingine kama shahidi kinachofuatiwa kwa sasa amepelekwa kwenye kamati ya maadili kwkaua amesaini mkataba wakati akiwa na kesi” amesema Mwanjala.   